[{"text_idx": "#000000", "text": "O\u2019r afon i\u2019r mo\u0302r / Cefnogi ffermwyr ac ymladd llygredd afon"}, {"text_idx": "#000001", "text": "Cefnogi ffermwyr ac ymladd llygredd afon"}, {"text_idx": "#000002", "text": "Mae Llywodraeth Cymru wedi datgan ei bwriad i weithredu ynghylch llygredd afon yng Nghymru wedi iddynt gyhoeddi buddsoddiad o \u00a340 miliwn dros y tair blynedd nesa gyda\u2019r nod o ymladd llygredd mewn afonydd. Bydd y cyllid hwn yn cael ei ddyrannu er mwyn gwella ansawdd dw\u0302r, lleihau llygredd o ganlyniad i amaethyddiaeth, ac i helpu ffermwyr i fabwysiadau gweithdrefnau cynaliadwy. Roedd hefyd ymrwymiad i fuddsoddi hyd at \u00a310 miliwn ar gyfer cynorthwyo adeiladu isadeiledd ar ffermydd bydd yn helpu i reoli maetholion ac i helpu ffermwyr gydymffurfio a Rheoliadau Rheoli Llygredd Amaethyddol. Bydd pecyn cymorth i ffermwyr, coedwigwyr, rheolwyr tir a busnesau bwyd gwerth \u00a3227 miliwn dros y tair blynedd nesa yn cael ei weithredu i gefnogi gwydnwch yr economi wledig, gan gynnwys mesurau i fynd i\u2019r afael a llygredd o ganlyniad i amaethyddiaeth."}, {"text_idx": "#000004", "text": "Mae cyd-weithio a ffermwyr a rhanddeiliaid eraill yn rhan hanfodol o weledigaeth Llywodraeth Cymru yn eu hymgais i ddatrys llygredd mewn afonydd. Mae\u2019r llywodraeth yn ymroddedig i weithio ochr yn ochr a\u0302 ffermwyr i ddatblygu atebion effeithlon gall leihau llygredd ac amddiffyn iechyd afonydd Cymru. Drwy feithrin yr egwyddor gydweithredol hon, mae\u2019r llywodraeth yn gobeithio i fynd i\u2019r afael a\u2019r broblem mewn modd trwyadl a chael effaith gadarnhaol."}, {"text_idx": "#000005", "text": "Yn ychwanegol i\u2019r mesurau hun, mae Llywodraeth Cymru hefyd yn canolbwyntio ar wella dulliau monitro llygredd mewn afonydd drwy:"}, {"text_idx": "#000006", "text": "Gwella monitro i gynorthwyo ffyrdd o adnabod ffynonellau llygredd, bydd yn caniata\u0301u targedu adnoddau\u2019n well a strategaethau lliniaru llygredd mwy effeithlon.\nBuddsoddi mewn ymchwil i ddeall achosion llygredd afon. Mae hyn yn cynnwys archwilio effaith newid hinsawdd a gweithdrefnau amaethyddol ar ansawdd dw\u0302r. Drwy feithrin dealltwriaeth ddyfnach o\u2019r pwnc, gall y llywodraeth ddatblygu strategaethau sy\u2019n fwy hyddysg ac wedi\u2019u targedu\u2019n well.\nDarparu cymorth ariannol i ffermwyr drwy grantiau sydd wedi eu dylunio ar gyfer gwella ansawdd dw\u0302r ar eu tir. Gall y gefnogaeth hwn gael ei ddefnyddio ar gyfer amryw o ddibenion, megis gosod pyllau slyri a mabwysiadu dulliau pori cynaliadwy. Drwy helpu ffermwyr i osod y mesurau hyn yn eu lle, mae\u2019r llywodraeth yn bwriadu gwella ansawdd dw\u0302r o\u2019i darddiad.\nGweithio mewn cydweithrediad ac awdurdodau lleol i wella dulliau ymdrin a\u0302 gwastraff. Mae ymdrechion ar waith i leihau faint o wastraff sy\u2019n cael ei anfon i safleoedd tirlenwi, sy\u2019n cyfrannu at greu amgylchedd glanach a lleihau\u2019r peryg o lygredd mewn afonydd ac ardaloedd dyfrol eraill."}, {"text_idx": "#000007", "text": "Mae addysg a gweithgareddau cynyddu ymwybyddiaeth yn elfennau hanfodol o strategaeth Llywodraeth Cymru. Drwy addysgu\u2019r cyhoedd a chodi ymwybyddiaeth am lygredd afonydd, mae\u2019r llywodraeth am annog ymddygiad cyfrifol a chreu ymdeimlad o gyfrifoldeb tuag at afonydd Cymru. Mae\u2019r ymdrechion hyn yn cynnwys rhaglenni mewn ysgolion ac ymgyrchoedd gwybodaeth i\u2019r cyhoedd bydd yn tanlinellu pwysigrwydd cynnal ansawdd dw\u0302r."}, {"text_idx": "#000008", "text": "Ymddengys Llywodraeth Cymru yn hyderus y bydd yr amryw weithredoedd ar y cyd hwn yn effeithiol ac yn datrys llygredd mewn afonydd, gan amddiffyn afonydd Cymru ar gyfer cenedlaethau\u2019r dyfodol. Drwy fuddsoddi mewn ymchwil, cyd-weithio a ffermwyr a rhanddeiliaid, gosod rheoliadau yn eu lle a chodi ymwybyddiaeth, mae\u2019r llywodraeth yn anelu i greu amgylchedd glanach ac iachach. Er y gall cymryd peth amser i weld llawn effaith y mentrau hyn, mae Llywodraeth Cymru yn disgwyl lleihad sylweddol yn lefelau llygredd erbyn 2030."}]